### 6.      Drøftelse af forslag til prioritering af trafiksikkerhedsindsatsen i 2018

**Åbent**

Sagsnr.: 326-2018-5396        J.nr.: 05.13.00           Dokumentnr.:
326-2018-66751

**Sagstype**

Drøftelse.

**Resume og sagens baggrund**

På baggrund af Teknik- og Miljøudvalgets seneste drøftelse
af den hidtidige liste over mulige trafiksikkerhedsprojekter, fremlægges den
reviderede liste på baggrund af udvalgets bemærkninger, samt nye forslag til
trafiksikkerhedsprojekter, som er indkommet efter marts 2017.

**Indstillinger**

Chefen for Vej- Ejendom og Affald indstiller, at udvalget
drøfter administrationens forslag til prioritering af trafiksikkerhedsindsatsen
i 2018, svarende til de indsatser, der er markeret med gul i Bilag 1.

**Behandling**

Teknik- og Miljøudvalget.

**Sagsfremstilling**

Teknik- og Miljøudvalget besluttede på sit møde den 1. marts
2018 hvilke projekter fra den hidtidige bruttoliste fra marts 2017, der skulle
videreføres til de kommende års prioriteringer i relation til trafiksikkerhed.

På baggrund heraf fremlægges i Bilag 1 en ny liste baseret
på Teknik- og Miljøudvalgets seneste beslutning og bemærkninger suppleret med
ønsker og forslag, der er registreret efter marts 2017 samt de projekter fra
2015 og 2016, der den 30. november 2017 blev udsat til fornyet prioritering.

Listen i Bilag 1 danner således grundlag for drøftelsen af prioriteringen
af trafiksikkerhedsindsatsen i 2018.

Udvalget gav blandt andet på mødet den 1. marts 2018 udtryk
for, at trafiksikkerhedsindsatsen fremover prioriteres på baggrund af
forudgående vurdering af projekterne, inden de kommer på listen. Der var
endvidere ønske om færre og større projekter, at der var flere forslagsstillere
bag et projektforslag, og at administrationen hvert år anbefaler 10-15 af de
mest påkrævede projekter indenfor den økonomiske ramme.

Udvalget har ønsket at henvendelser fra borgere,
virksomheder, skoler, lokalråd og lignende fremadrette bliver screenet og
vurderet, inden de eventuelt lægges på den samlede prioriteringsliste. Hvis et
forslag vurderes ikke at være relevant ud fra en faglig betragtning, vil det
ikke indgå i udvalgets prioritering af trafiksikkerhedsindsatsen

I 2018 indeholder prioriteringslisten ønsker fra borgere,
lokalråd og politikere. Der arbejdes på at der fra 2019 og fremadrettet vil
prioriteringslisten være suppleret med uheldsstatistik

I selve bilaget er der kommet nye parametre, for eksempel
vor muligt har administrationen indgår årsdøgntrafik (ÅDT), hvis dette er målt.
Med årsdøgnstrafik forstås trafikken pr. døgn opgjort som gennemsnit over hele
året. Denne opgørelsesmåde anvendes som et sammenfattende udtryk for
færdselsmængden på et givet sted (eller strækning). ÅDT afviger fra strækning
til strækning, alt afhængig af om det er trafikvej eller lokalvej.

Et andet parameter er målt hastighed  som angiver den målte
gennemsnitlige hastighed på et givet sted (eller strækning) Gennemsnitshastigheden
på en vej skal maksimalt ligge på den skiltede hastighed ifølge
vejdirektoratets tommelfingerregel. 85 % -fraktilen skal ligge på den
skiltede hastighed + 10 km i timen. Når de registrerede data ligger indenfor
dette interval vurderer Vejdirektoratet, at hastighedsniveauet er fundet
acceptabelt, og der er ikke behov for hastighedsdæmpende foranstaltninger.

Registrerede uheld som indgår i prioriteringsliste er kun
politiregistrerede uheld, idet ikke alle færdselsuheld bliver registreret.

Budgetoverslag er udarbejdet på basis af nøgletal og
erfaringstal.

Ønsker om cykelstier og fortove vil fremadrettet være
sorteret ud af prioriteringsarket.

De overslagspriser, der er anført på listen er på nuværende
tidspunkt nøgletals og erfaringstal. Når udvalget har priroriteret vil der ske
en præcision.

Som nævnt i sagsfremstillingen den 1. marts 2018 er det i
forbindelse med Trafiksikkerhedsplan 2016-2020 vedtaget, at der i
trafiksikkerhedsindsatsen skal være særligt fokus på:

· Cykler
og knallertkørere

· Uheld
i kryds

· Uheld
i kurver på land

· Hastighed

Derudover skal der også være fokus på uheldsbelastede
lokaliteter og utrygge lokaliteter især ved skoleveje.

De ønsker og forslag, som administrationen anbefaler
vurderes umiddelbart at ville understøtte fokusområderne.

Administrationen anbefaler i alt 7
trafiksikkerhedsindsatser. Projekterne er markeret med gul i Bilag 1.

Det foreslås, at der afsættes anlægsbeløb til følgende
konkrete projekter: Etablering af helleanlæg, fortov og cykelsti på [adresse]
(strækning 2) (1,5 mio. kr.), etablering af signalanlæg inklusiv belysning og
vejafvanding på [adresse]. [adresse] (1,2 mio. kr.) og afprøvning af forskellige
trafiksikkerhedstiltag ved [adresse], Tobias Thygesen og [adresse] (200.000
kr.).

Udover de konkrete projekter anbefales det, at der afsættes
midler til deltagelse i landsdækkende trafiksikkerhedskampagner (150.000 kr.),
indhentning af datagrundlag (trafikmålinger, uheldsregistrering, med videre)
(300.000 kr.), til trafiksikkerhedsrevision (100.000 kr.) og forundersøgelser i
forbindelse med vurdering og kvalificering af projekter før prioritering
(150.000 kr.).

Ifølge budgetaftalen for 2018 er trafiksikkerhedspuljen i
2018 reduceret med 2 mio. kr., som blandt andet skal medfinansiere etableringen
af en vejforbindelse mellem [adresse] og [adresse] ved genbrugspladsen.
Det vil sige, at der i 2018 er afsat i alt 3,6 mio. kr. til trafiksikkerhedsprojekter.

Sideløbende med denne sag søges om frigivelse af
rådighedsbeløbet. I maj fremlægges en sag med henblik på endelig prioritering
af trafiksikkerhedsindsatsen i 2018.

**Økonomiske konsekvenser**

Ingen økonomiske konsekvenser.

**Bilag**

|  |  |
| --- | --- |
| Bilag 1 - Projektforslag - trafiksikkerhed | 326-2018-83928 |